पाएं अपने शहर की ताज़ा ख़बरें और फ्री ई-पेपरडाउनलोड करें
जरीडीह थाना क्षेत्र के बाराडीह पंचायत अंतर्गत NH पर कलाली बांध बहादुरपुर के पास गुरुवार की शाम ब्रेजा कार और ट्रक की आमने-सामने जोरदार भिड़ंत हो गई। इससे कार सवार बारी कॉपरेटिव निवासी राजेश सिंह बुरी तरह घायल हो गया। पुलिस और ग्रामीणों के सहयोग से स्टारिंग में फंसे राजेश को बाहर निकाला गया और अस्पताल में भर्ती कराया गया। हादसे में कार का अगला हिस्सा क्षतिग्रस्त हो गया है।
राजेश सिंह कार से पेटरवार की ओर जा रहा था। इसी बीच विपरीत दिशा से तेज रफ्तार गति से आ रहे 10 चक्का मालवाहक ट्रक से उसकी टक्कर हो गई। राजेश सिंह बोकारो से अपनी कार में सवार होकर पेटरवार के राजू सहाय के यहां जा रहे थे। उसे व्यवसाय का डेढ़ लाख रुपए देना था। राजू सहाय के मुताबिक घटनास्थल पर भीड़भाड़ को देखते हुए घायल राजेश सिंह ने अपने पॉकिट से रुपए निकाल कर पुलिस को रखने दे दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn